zvýšený tlak
Dobrý deń, je možné že pri dlhotrvajúcom bakteriálnom (niekoľkoročnom chronickom ) zápale sa zvyšuje krvný tlak? A či po dostatočne dlhom preliečení sa zníži? Nie sú iné zdravotné komplikácie. Ďakujem
Dobrý deň,
ďakujeme za Vašu otázku.
Chronický zápal je zápal, ktorý v organizme pretrváva dlhšiu dobu a spôsobuje závažné poškodenie a poruchy vedúce ku chronickým ochoreniam. Chronický zápal môže mať časom negatívny dopad na tkanivá a orgány.
Príčina rozvoja vysokého krvného tlaku nemusí byť vždy známa. Predpokladá sa pôsobenie viacerých činiteľov. Rizikové faktory pre rozvoj hypertenzie sú nadváha či obezita, zvýšený príjem solí, znížený príjem magnézia, fajčenie, nadmerný príjem alkoholu, dlhotrvajúci stres, nevhodná životospráva, nedostatok pohybu, znečistený vzduch. No predovšetkým je to vek pacienta, genetická predispozícia, pohlavie, porucha rovnováhy vazomotorickej regulácie. Kombinácia genetických faktorov a iných vonkajších činiteľov následne zvyšuje predispozíciu ku vzniku vysokého krvného tlaku.
V prípade mierne zvýšených hodnôt TK postačí aj zmeniť životný štýl. No pri dlhodobo vyskytujúcih sa vysokých hodnotách je vhodné vyhľadať lekára a podstúpiť kompletné vyšetrenie.
Prajem pekný zvyšok dňa.
S pozdravom,
PharmDr. Anna Pacalajová